《青岩道中》
宋代·喻良能

寒食江村路，东风野渡航。
一篙春水碧，两岸落花香。
飞絮匆匆远，青山故故长。
兹洲自奇绝，底用更寻芳。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。